____-sonli bajarish, xizmat ko‘rsatish

SHARTNOMASI
Piskent tumani                                     “____”________2026 y
Situasion markaz qurilmalarini o‘rnatish, dasturlash, ularni sinovdan o‘tkazish, kerakli saytlar bilan integrasiya qilish xizmatlarini ko‘rsatish to‘g‘risida
"Piskent tuman hokimligi" (bundan buyon matnda "Buyurtmachi" deb yuritiladi) nomidan Nizom asosida faoliyat yurituvchi tuman hokimi M.Aripov bir tomondan, va "________________________" (bundan buyon matnda "Ijrochi" deb yuritiladi) nomidan Ustav/Nizom asosida faoliyat yurituvchi direktor _________________ ikkinchi tomondan, birgalikda "Tomonlar", alohida holda "Tomon" deb yuritilib, quyidagilar to‘g‘risida ushbu shartnomani (bundan buyon "Shartnoma" deb yuritiladi) tuzdilar:
1. SHARTNOMA PREDMETI
1.1. Buyurtmachi topshiradi, Ijrochi esa o‘z zimmasiga oladi va ushbu shartnoma ko‘rsatilgan ishlar va xizmatlarni (bundan buyon "Ishlar" deb yuritiladi) o‘z kuchi, vositalari, asbob-uskunalari va materiallari bilan bajarib berishni o‘z zimmasiga oladi, Buyurtmachi esa bajarilgan Ishlarni qabul qilib, ularning haqini ushbu Shartnomada belgilangan tartibda va muddatlarda to‘lashni o‘z zimmasiga oladi.
1.2. Ishlarni bajarish joyi: Toshkent viloyati, Piskent tumani, Mo‘minobod mahalla fuqarolar yig‘ini, Amir temur ko‘chsi 138-uy.
2. SHARTNOMA SUMMASI VA TO‘LOV TARTIBI
2.1. Ushbu Shartnoma bo‘yicha Ishlarning umumiy qiymati _________________ (___________________________) so‘mni tashkil etadi, shu jumladan QQS amaldagi qonunchilikka muvofiq.
2.2. To‘lov quyidagi tartibda amalga oshiriladi: Shartnomada belgilangan ishlar to‘liq bajarib bo‘lingandan so‘ng, Ijrochi tomonidan hisob-faktura hamda Ishlarni topshirish-qabul qilish dalolatnomasi imzolangan kundan boshlab 10 (o‘n) bank kuni ichida Buyurtmachi tomonidan Ishlar qiymatining 100 (yuz) foizi to‘lanadi.
3. SHARTNOMANING AMAL QILISH MUDDATI VA ISHLARNI BAJARISH TARTIBI
3.1. Ushbu Shartnoma imzolangan kunidan e’tiboran kuchga kiradi va 2026-yil 31-yanvar sanasiga qadar amal qiladi.
4. ISHLARNI QABUL QILIB OLISH TARTIBI
4.1. Buyurtmachi tomonidan belgilangan tartibda buyurtma shakllantiriladi.
4.2. Barcha turdagi bajarilgan Ishlar nuqsonlarni aniqlash aktiga asosan qabul qilinadi.
4.3. Bajarilgan Ishlarning hajmi va miqdori to‘g‘risida Ijrochi va Buyurtmachi o‘rtasida tuzuladigan Ishlarni topshirish-qabul qilish dalolatnomasi orqali rasmiylashtirilib, kirim qilinadi.
4.4. Buyurtmachi taqdim etilgan dalolatnomani 5  ish kuni ichida ko‘rib chiqib, imzolaydi yoki asoslangan e’tirozlarini yozma ravishda bildiradi.
5. IJROChINING MALAKASIGA VA KORXONASIGA QO‘YILADIGAN TALABLAR
5.1. Ijrochi maxsus stasionar ish binosiga, yasash va ishlab chiqarishga moslashtirilgan o‘z asbob-uskunalari, jihozlari hamda zarur xom-ashyo materiallari hajmiga ega bo‘lishi lozim.
5.2. Ijrochi ushbu sohada ko‘p yillik tajribaga ega, yuqori malakali kadrlar salohiyatiga ega bo‘lishi lozim.
5.3. Ta‘mirlash ishlarida qo‘llaniladigan barcha materiallar yangi va 2026-yilda ishlab chiqarilgan bo‘lishi shart.
6. TOMONLARNING HUQUQ VA MAJBURIYATLARI
6.1. Ijrochining majburiyatlari:
— Ishlarni Texnik topshiriqqa muvofiq, sifatli va belgilangan muddatlarda bajarish;
— Tayyorlangan materiallarni o‘rnatish ishlarini bajarilgan ishlar hajmiga kiritish;
— Ishlarni amaldagi qonunchilikda belgilangan norma va talablarga muvofiq amalga oshirish;
— Bajarilgan ishlarni dalolatnoma orqali Buyurtmachiga o‘z vaqtida topshirish;
— Ishlar davomida yuzaga kelishi mumkin bo‘lgan qo‘shimcha nuqsonlar to‘g‘risida Buyurtmachini darhol xabardor qilish.
6.2. Buyurtmachining majburiyatlari:
— Ijrochiga Ishlarni bajarish uchun zarur shart-sharoit yaratish, jumladan ob’ektga kirish (ruxsatnoma) tartibini ta’minlash;
— Bajarilgan ishlarni ushbu Shartnomada belgilangan tartibda va muddatlarda qabul qilish;
— Ishlar haqini ushbu Shartnomaning 2-bo‘limida belgilangan tartibda va muddatlarda to‘lash;
— Ishlarni bajarish uchun zarur bo‘lgan ma’lumot va hujjatlarni Ijrochiga o‘z vaqtida taqdim etish.
6.3. Buyurtmachining huquqlari:
— Ishlarning borishi va sifatini istalgan vaqtda, Ijrochining operativ faoliyatiga aralashmagan holda nazorat qilish;
— Texnik topshiriqqa mos kelmagan yoki sifatsiz bajarilgan Ishlarni qabul qilishdan bosh tortish va Ijrochidan kamchiliklarni bepul bartaraf etishni talab qilish.
6.4. Ijrochining huquqlari:
— Ishlarni sifatli bajarish uchun zarur bo‘lgan ma’lumot, hujjat va sharoitlarni Buyurtmachidan talab qilish;
— Bajarilgan Ishlar haqini ushbu Shartnomada belgilangan tartibda va muddatda olish.
7. ISHLAR SIFATINING KAFOLATI VA BAJARISH MUDDATI
7.1. Ijrochi bajarilgan Ishlar va xizmatlar sifatiga ular topshirilgan kundan boshlab kamida 12 (o‘n ikki) oy muddatga kafolat beradi.
7.2. Kafolat muddati davomida Ijrochining aybi bilan yuzaga kelgan nuqsonlar Ijrochi tomonidan o‘z hisobidan, Tomonlar kelishgan muddatlarda bepul bartaraf etiladi.
7.3. Ijrochi ushbu shartnoma bo‘yicha nazarda tutilgan ishlarni shartnoma imzolangan  kundan boshlab       30 (o‘ttiz) kalendar kun ichida to‘liq bajarib beradi va  Ishlarni bajarish davomida talab qilinadigan barcha ehtiyot qismlar va sarflanadigan materiallar Ijrochi tomonidan o‘z hisobidan ta’minlanadi hamda o‘rnatiladi.
8. TOMONLARNING JAVOBGARLIGI
8.1. Tomonlar ushbu Shartnoma bo‘yicha o‘z majburiyatlarini bajarmagani yoki lozim darajada bajarmagani uchun O‘zbekiston Respublikasining amaldagi qonunchiligiga muvofiq javobgar bo‘ladilar.
8.2. Ijrochi Ishlarni belgilangan muddatda bajarmasa, Buyurtmachiga har bir kechiktirilgan kalendar kun uchun bajarilmagan Ishlar qiymatining 0,5 foizi miqdorida, ammo Ishlar qiymatining 50 foizidan oshmagan holda penya to‘laydi.
8.3. Buyurtmachi to‘lovni belgilangan muddatda amalga oshirmasa, Ijrochiga har bir kechiktirilgan kalendar kun uchun to‘lanmagan summaning 0,4 foizi miqdorida penya to‘laydi.
8.4. Penya (jarima) to‘lash Tomonlarni Shartnoma bo‘yicha o‘z majburiyatlarini natura holida bajarishdan ozod etmaydi.
9. FORS-MAJOR HOLATLARI
9.1. Tomonlar tabiiy ofatlar, favqulodda vaziyatlar, urush harakatlari, davlat organlarining qarorlari va boshqa Tomonlarning irodasiga bog‘liq bo‘lmagan holatlar (fors-major) natijasida Shartnoma bo‘yicha majburiyatlarini bajara olmasa, shunday holatlar davom etgan muddatga javobgarlikdan ozod etiladi.
9.2. Fors-major holati yuzaga kelgan Tomon bu haqda ikkinchi Tomonni 5 (besh) kalendar kun ichida yozma ravishda xabardor qilishi shart.
10. NIZOLARNI HAL QILISH TARTIBI
10.1. Ushbu Shartnomani bajarish yuzasidan kelib chiqadigan barcha nizo va kelishmovchiliklar, imkon qadar, Tomonlar o‘rtasidagi muzokaralar va yozishmalar orqali hal qilinadi.
10.2. Kelishuvga erishilmagan taqdirda, nizo O‘zbekiston Respublikasining amaldagi qonunchiligiga muvofiq tegishli sudda ko‘rib chiqiladi.
11. SHARTNOMANI O‘ZGARTIRISH VA BEKOR QILISH
11.1. Ushbu Shartnomaga har qanday o‘zgartirish va qo‘shimchalar Tomonlarning yozma kelishuvi asosida, Shartnomaga qo‘shimcha bitim tarzida rasmiylashtirilgandan so‘ng kuchga kiradi.
11.2. Shartnoma Tomonlarning o‘zaro kelishuviga ko‘ra, shuningdek amaldagi qonunchilikda nazarda tutilgan boshqa asoslarda muddatidan oldin bekor qilinishi mumkin.
12. KORRUPSIYAGA QARSHI QO‘SHIMCHA SHARTLAR

12.1. Mazkur Shartnoma bo‘yicha o‘z majburiyatlarini bajarish doirasida Tomonlar, jumladan, amaldagi qonunchilik, shu jumladan antikorruptsiyaga oid talablarga rioya etilishini ta’minlaydilar hamda o‘zlari, ularning xodimlari, affilirlangan shaxslari, benefitsiarlari va Shartnomani bajarish uchun jalb etilgan ishbilarmon hamkorlar, vositachilar, pudratchilar yoki agentlar pora olish, tijorat poraxo‘rligi, pora berish yoki vositachilik qilish, davlat organi, davlat ulushi mavjud tashkilot yoki fuqarolarning o‘zini o‘zi boshqarish organi xizmatchisini pora berish orqali og‘dirish, shuningdek korruptsiyaga qarshi kurashishga oid qonunchilik va jinoiy daromadlarni legalizatsiya (yuvish) hamda terrorizmni moliyalashtirishga qarshi kurashish sohasidagi xalqaro hujjatlarda nazarda tutilgan boshqa qonunbuzarliklarni sodir etmasliklarini kafolatlaydilar. 

12.2. Tomonlar to‘g‘ridan-to‘g‘ri yoki bilvosita, shaxsan yoki uchinchi shaxslar orqali pul mablag‘lari, boshqa qiymatliklar, mol-mulk, mulkiy huquqlar yoki boshqa moddiy va/yoki nomoddiy naflarni taklif qilish, va’da berish, berish, talab qilish, so‘rash, rozi bo‘lish yoki qabul qilishdan tiyiladilar, agar bu harakatlar asossiz ustunlikka erishish yoki boshqa noqonuniy maqsadlarga erishishga qaratilgan bo‘lsa, jumladan Tomonlar o‘rtasidagi munosabatlarning shaffoflik va ochiqlik tamoyillariga zid bo‘lsa. Tomonlar yuqorida ko‘rsatilgan harakatlarning oldini olish bo‘yicha choralar ko‘rilishini kafolatlaydilar. 

12.3. Tomonlar mazkur Shartnomaning antikorruptsiyaviy qoidalari buzilishi yoki buzilishi ehtimoli yuzaga kelganligi haqida, o‘zlari, xodimlari, benefitsiarlari, affilirlangan yoki Shartnomani bajarish doirasida jalb etilgan boshqa shaxslar tomonidan sodir etilgan holatlar to‘g‘risida bir-birini darhol va ochiq ravishda yozma shaklda (shu jumladan korporativ elektron pochta orqali) xabardor qilishga majburdirlar.

12.4.  Agar Tomonlardan birida boshqa Tomon, uning xodimlari, benefitsiarlari, affilirlangan yoki jalb etilgan shaxslar tomonidan antikorruptsiya qoidalari buzilgan yoki buzilishi mumkinligi haqida asosli shubha paydo bo‘lsa, bunday Tomon yozma so‘rov yuborishga haqli bo‘lib, unda izohlar va buzilish holatini rad etuvchi yoki tasdiqlovchi ma’lumotlar/hujjatlarni taqdim etish talab qilinadi. Bunday ma’lumotlar so‘rov olingan kundan boshlab 10 (o‘n) ish kuni ichida taqdim etilishi lozim. 

12.5. Tomonlar kelishadilarki, agar Tomonlardan biri mazkur bo‘lim talablarini bajarmasa yoki belgilangan muddatda buzilish mavjud emasligi yoki yuzaga kelmasligi hamda korruptsion xavflarni kamaytirish choralari ko‘rilganligi tasdiqlanmasa, boshqa Tomon Shartnomani bir tomonlama bekor qilish yoki uning bajarilishini to‘xtatib turish huquqiga ega. 

12.6. Mazkur bo‘limda nazarda tutilgan asoslarga ko‘ra Shartnomani bir tomonlama bekor qilishni talab qilgan Tomonga yetkazilgan zararlarni qoplash Shartnomaning tegishli moddasida belgilangan tartibda amalga oshiriladi.

12.7. Shu bilan birga, mazkur bo‘lim talablarini buzgan Tomon bunday bekor qilish natijasida kelib chiqqan zararlarni qoplashni talab qilish huquqiga ega emas. 

13. TOMONLARNING YURIDIK MANZILLARI, BANK REKVIZITLARI VA IMZOLARI
	BUYURTMACHI:
Piskent tumani hokimligi
Manzil: Toshkent viloyati, Piskent tumani,

Mo‘minobod MFY, A.temur k. 138-uy
INN: 200450883
SHXR ______________________________

Bank: Toshkent sh. Mark b. bosh b. XKKM
MFO: 00014 INN 201122919
H/r: 23402000300100001010
Toshkent viloyati G‘aznachilik boshqarmasi
Tuman hokimi______________M.Aripov
M.O‘.
	IJROChI:
"____________________" 
Manzil: ______________________
STIR: ______________________
H/r: ______________________
Bank: ______________________
MFO: ______________________
Direktor
M.O‘.


